EkBass/fiwiki-20250220-pages-articles huggingface dataset:
Säynäjärvi (Lammi)

Säynäjärvi on Kanta-Hämeessä Hämeenlinnan entisessä Lammissa Kuohijärven kylässä sijaitseva järvi. == Maantietoa == Järven pinta-ala on 42 hehtaaria. Se on 1,4 kilometriä pitkä ja 450 metriä leveä. Järvessä on vain yksi selvästi hahmottuva lahti Joululahti, jonka vieressä törröttää niemi. Järven rantaviivan pituus on 3,8 kilometriä ja sen rannat ovat metsämaata. Järvellä on kartan mukaan yksi saari, joka sijaitsee aivan länsirannan tuntumassa ja jonne johtaa silta. Järven suurin syvyys on 20 metriä . Järvellä on pääasiassa vapaa-ajan asutusta ja järven rantaan ulottuu vain joitakin peltotilkkuja. == Vesistösuhteet == Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueeseen (35.78), jonka Kuohijärven alueeseen (35.782) järvi kuuluu. Järven vedenpinnan korkeus on 96,6 metriä mpy. Järven valuma-alue on 2,2 neliökilometriä, josta järven osuus on 20% ja muusta maa-alueesta on metsää 78%. Järveen laskee vain muutama metsäoja ja järven laskuoja laskee Kauhajärvenojaan, joka laskee vuorostaan Kuohijärveen. == Historiaa == Kalmbergin kartastossa vuodelta 1855–1856 järven nimi oli kirjoitettu ”Sainäjärvi” ja se oli asumaton. Järven etelärannasta oli raivattu niittyjä. Lähellä sen laskuojaa sijaitsi yksinäinen torppa. Vuoden 1965 peruskartassa sekä järven eteläpuolelta että pohjoispuolelta kulkivat tiet. Sen rannoilla sijaitsi silloin neljä vapaa-ajan asuntoa, mutta vuoden 1984 kartassa niiden määrä yli kaksinkertaistui. == Luontoarvoja == Säynäjärven vesi on kirkasta ja sen näkösyvyydeksi on mitattu 2,5–7 metriä. Järven veden puhtaudesta kertoo veden happipitoisuus, joka on päällysvedessä vaihdellut 79–88% ja kymmenen metrin syvyydessä 53–70%. Alusvedessä aivan pohjan lähellä on sielläkin ollut 18–41% happea. Ravinnepitoisuuksista typpipitoisuus on pysytellyt päällysvedessä hieman yli 300 mikrogrammaa litrassa vettä (µg/l). Fosforipitoisuus on alusvedessä ollut keskimäärin 9,95 µg/l. Säynäjärven kasvillisuus on melko niukkaa, koska Säynäjärven rannat ovat pääosin jyrkkiä ja järvi on ekologialtaan karu. Kasvillisuus peittää alle 8 prosenttia järven pinta-alasta. Kasvillisuutensa perusteella Säynäjärvi kuuluu nuottaruohotyyppiin. Järvessä on havaittu 14 eri kasvilajia. Säynäjärvessä elää hyvin vähän eläinplanktonia, suurimmat tiheydet havaitaan syvemmillä alueilla. Hankajalkaisia ja vesikirppuja on myös hieman. Selkeästi suurin eläinryhmä on rataseläimet. Järvessä elää pääasiassa Suomen peruskaloja. Järven valuma-alueella eläimistö on runsasta. Alueella pesii lintuja ja siellä elää muun muassa jäniksiä, jotka asuvat alueen talojen alla. Vesistöjen käyttökelpoisuusluokituksessa Säynäjärvi kuuluu yleisluokkaan erinomainen. Sen virkistyskäyttöluokka on erinomainen ja raakavesiluokaltaan vesi on erinomaista. == Lähteet == Luokka:Kuohijärven alue Luokka:Lammin järvet
Pekka Hämäläinen

Pekka Hämäläinen voi tarkoittaa useaa eri henkilöä: * Pekka Hämäläinen, Pohjois-Amerikan intiaaneihin erikoistunut tutkija * Pekka Hämäläinen, entinen Suomen Palloliiton puheenjohtaja * Pekka Hämäläinen, jääkiekkovalmentaja
Jaakko Wallenius

Jaakko Wallenius (30. tammikuuta 1958 Hämeenlinna – 11. kesäkuuta 2013) oli suomalainen tietokirjailija ja toimittaja. Edita julkaisi vuonna 2002 Jaakko Walleniuksen OpenOffice-toimisto-ohjelmistoa käsittelevän teoksen OpenOffice tehokäyttöön, jonka toinen painos ilmestyi nimellä OpenOffice – koulutuspaketti vuonna 2004. Vuonna 2005 Jaakko Wallenius julkaisi Journalistisen kulttuurin edistämissäätiö Jokesin myöntämän apurahan tuella verkkokirjan Rakasta tietokonettasi – kansalaisen tietotekniikkatieto.www.rakastatietokonettasi.net Jaakko Wallenius sai vuonna 2008 Suomen Tietokirjailijat ry:n apurahan teoksen Jäähyväiset jumalille – tieteen haaste uskonnoille kirjoittamiseen. Tämä teoksen muodostava kirjoituskokoelma on luettavissa verkossa.www.uskoitseesi.blogs.fi Pääosa osa tämän teoksen esseistä on käännetty myös englanniksi ja ne on julkaistu.www.beinghuman.blogs.fi Jaakko Wallenius työskenteli Lohjalla ilmestyvän Länsi-Uusimaa-lehden taloustoimittajana vuodesta 1990 lähtien. Vuonna 2001 Jaakko Wallenius perusti tietokoneiden huoltoon ja kotisivujen tekoon keskittyvän Bittitohtori-nimisen yrityksen.http://www.bittitohtori.com == Lähteet == == Aiheesta muualla == * http://www.bittitohtori.com Luokka:Ateismiaktivistit Luokka:Suomalaiset toimittajat Luokka:Suomalaiset tietokirjailijat Luokka:Vuonna 1958 syntyneet Luokka:Vuonna 2013 kuolleet
Grabben kanava

Grabben kanava on vedetön, keskiaikainen kanava Karjaalla Raaseporissa Länsi- Uudellamaalla. Kanava on luultavasti ollut tärkeä alueen keskiaikaiselle merenkululle ja joidenkin lähteiden mukaan sitä olisi käytetty Raaseporin linnan rakennusaineiden kuljettamiseen. Perimätiedon mukaan kanavaa ei koskaan kaivettu valmiiksi asti, sillä meren taso oli matalampana kuin kanava. Kanavaa on kuitenkin voitu käyttää veneiden vetämiseen Mustionjoesta merelle. Amatööriarkeologi, kunnallisneuvos Lars Nyberg arveli 1970-luvun alussa, että kanava olisi tehty jopa 3 000 vuotta sitten. Viimeaikaisen tutkimuksen tulokset viittaavat siihen, että kyseessä saattaisi olla keskiaikainen veneenvetoura, joka voisi liittyä mahdollisesti Raaseporin linnan rakentamiseen. Alun perin ainakin 500 metrin pituinen kanava ylittää Lohjanharjun sen matalimmasta kohdasta aivan Karjaan keskustassa ja se on selvästi huomattavissa Rantaradan eteläpuolella. Monin paikoin kasvillisuus on peittänyt kanavan lähes täysin. ==Lähteet== *Museovirasto, Hoidettuja muinaisjäännöskohteita Uudellamaalla ja Itä-Uudellamaalla (arkistoitu versio 3. 2.2014) ===Viitteet=== Luokka:Raaseporin liikenne Luokka:Karjaan rakennukset ja rakennelmat Luokka:Suomen kanavat
Nelli Kim

Nellja Vladimirovna (Nelli) Kim (, s. 29. heinäkuuta 1957 Šurab) on entinen neuvostoliittolainen telinevoimistelija ja olympiavoittaja. Hän kilpaili Montréalin 1976 olympialaisten parhaan naisvoimistelijan tittelistä romanialaisen Nadia Comănecin kanssa sekä voitti henkilökohtaisissa lajeissa kolme maailmanmestaruutta ja kaksi Euroopan-mestaruutta. Tadžikistanissa syntynyt mutta Kazakstanissa kasvanut ja voimistelu-uransa aloittanut Kim voitti Montréalin 1976 olympialaisissa neljä mitalia. Kultaa hän voitti joukkuekilpailussa, hypyssä (pistein 19,800) ja permannolla (19,850) sekä hopeaa kahdeksanottelussa (78,675). Nojapuilla hän sijoittui kuudenneksi (19,225). Toisissa olympialaisissaan Moskovassa 1980 hän voitti kultaa joukkuekilpailussa sekä pistein 19,875 Nadia Comănecin kanssa jaetun kultamitalin permannolla. Moniottelussa hän sijoittui pistein 78,425 viidenneksi ja nojapuilla pistein 19,725 kuudenneksi. Ensimmäiset arvokisamitalinsa Kim saavutti Varnan MM-kilpailuissa 1974. Tuolloin hän voitti kultaa joukkuekilpailussa sekä sai pronssia puomilla. Strasbourgin MM- kilpailuissa 1978 hän voitti kultaa joukkuekilpailussa, permannolla ja hypyssä sekä saavutti hopeaa moniottelussa. Fort Worthin MM-kilpailuissa 1979 hän voitti kultaa moniottelussa ja saavutti hopeaa joukkuekilpailussa, permannolla ja puomilla sekä pronssia hypyssä. Kim voitti Euroopan-mestaruuden permannolla Skienissä 1975 sekä hypyssä Prahassa 1977. Kim avioitui vuonna 1977 valkovenäläisen voimistelijan Vladimir Atšasovin kanssa. Tämä liitto päättyi eroon, ja Kimin toinen aviomies on ratapyöräilyn olympiavoittaja Valeri Movtšan. == Lähteet == * * * Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Vuonna 1957 syntyneet Luokka:Elävät henkilöt
Elvira Saadi

Elvira Fuadovna Saadi (, s. 2. tammikuuta 1952 Taškent) on neuvostoliittolainen telinevoimistelija ja olympiavoittaja. Uzbekistanista kotoisin oleva Saadi voitti Münchenin 1972 olympialaisissa kultaa telinevoimistelun joukkuekilpailussa. Henkilökohtaisessa moniottelussa hän keräsi 75,075 pistettä ja sijoittui kahdeksanneksi edellään neljä neuvostoliittolaista ja kolme itäsaksalaista. Toisissa olympialaisissaan Montréalissa 1976 hän voitti jälleen joukkuekilpailussa kultaa ja keräsi seitsemänneksi parhaat henkilökohtaiset pisteet mutta ei päässyt moniottelun finaaliin, johon kelpuutettiin maksimissaan kolme voimistelijaa yhdestä maasta. Uransa ainoan henkilökohtaisen arvokisamitalin Saadi saavutti Varnan MM-kilpailuissa 1974 sijoittumalla permannolla jaetulle pronssille. Saadi muutti Kanadaan vuonna 1991 ja aloitti voimistelijoiden valmentamisen. Hänet valittiin Kanadan voimisteluliiton vuoden valmentajaksi vuosina 1996 ja 2004. Vuonna 2023 hän sai elinikäisen toimintakiellon urheilijoiden parissa. Kanadan voimistelulajien hallintoelimen mukaan Saadi oli käyttänyt valmennettaviinsa fyysistä väkivaltaa ja luonut pelon kulttuuria. Vuonna 2009 Saadi valittiin Kansainvälisen voimisteluliiton Hall of Fameen. ==Lähteet== * * * ===Viitteet=== Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Vuonna 1952 syntyneet Luokka:Elävät henkilöt
Luettelo Raamatun henkilöiden hautapaikoista

Raamatun henkilöiden oletetuille haudoille on pystytetty monenlaisia muistomerkkejä ja mausoloumeja. Hautamuistomerkkejä on Libanonin, Israelin, Palestiinalaishallinnon, Irakin, Jordanian ja Iranin alueilla. ==Toorassa mainittuja henkilöitä== Henkilö Sijainti Kuva Aadam Juutalaisuudessa Patriarkkojen hauta, Hebron Sunni-islamissa Kaaba, Mekka, Saudi-Arabia Shiialaisessa islamissa Imaami Alin moskeija, Najaf, Irak Eeva Juutalaisuudessa Patriarkkojen hauta, Hebron Islamissa Eevan hauta, Jedda, Saudi-Arabia Abel Nabi Haleelin moskeija, Syyria Set Juutalaisuudessa Tiberiaksessa, Israelissa Islamissa Al-Nabi Shaythin kylä Libanonissa Nooa Shiialaisessa islamissa Imaami Alin moskeija, Najaf, Irak Abraham, Saara, Iisak, Rebekka, Jaakob, Esau ja Lea Patriarkkojen hauta, Hebron Loot Islamilaisen perimätiedon mukaan Bani Na'imissa 2 mailin päässä Hebronista Raakel Raakelin hauta, Betlehemin lähellä 100px Mooses Nebovuori ==Ketuvimissa mainittuja henkilöitä== Henkilö Sijainti Kuva Job Druusien mukaan Choufin alueella Libanonissa Joidenkin mukaan myös Salala, Oman Ester ja Mordekai Esterin ja Mordekain hauta Hamedan, Iran Daniel Danielin hauta, Susa, Iran 100px Esra Esran hauta Basrassa Irakissa Luokka:Haudat ja hautamuistomerkit Raamatun henkilöiden hautapaikat Raamatun henkilöiden hautapaikat Hautapaikat
Tamara Lazakovitš

Tamara Vasiljevna Lazakovitš (, 14. maaliskuuta 1954 Gusev, Kaliningrad – 1. marraskuuta 1992 Vitebsk, Valko-Venäjä) oli neuvostoliittolainen telinevoimistelija ja olympiavoittaja. Lazakovitš voitti Münchenin 1972 olympialaisissa kultaa telinevoimistelun joukkuekilpailussa ja saavutti hopeaa puomilla pistein 19,375 sekä pronssia moniottelussa (76,850) ja permannolla (19,450). Hypyssä hän sijoittui kuudenneksi 19,050 pisteellä. Parhaisiin henkilökohtaisiin saavutuksiinsa Lazakovitš ylsi Minskin EM-kilpailuissa 1971. Tuolloin hän voitti kultaa moniottelussa, puomilla ja nojapuilla sekä saavutti hopeaa hypyssä ja permannolla. Kahdella viimeksi mainitulla telineellä vain hänen maannaisensa Ljudmila Turištševa oli häntä parempi, ja moniottelussa nämä kaksi naista jakoivat voiton. ==Lähteet== * * * Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Vuonna 1954 syntyneet Luokka:Vuonna 1992 kuolleet
Heikki Zitting

Heikki Zitting (s. 13. joulukuuta 1977 Helsinki) on entinen suomalainen koripalloilija. Hänen isänsä on entinen koripalloilija ja vuodesta 2013 Koripalloliiton puheenjohtajana toiminut Antti Zitting. == Ura == Zitting pelasi ensimmäisen sarjapelinsä Espoon Hongan paidassa vuoden 1998 tammikuussa Pussihukkia vastaan. Hän voitti Suomen mestaruuden kolme kertaa vuosina 2001, 2002 ja 2003. Vuonna 2004 hän oli lähellä lopettaa uransa, mutta päätti lopulta jatkaa uraansa pääsarjatasolla. Zitting siirtyi Topoon kaudeksi 2006–2007, jonka jälkeen hän lopetti uransa. == Lähteet == Luokka:Suomalaiset koripalloilijat Luokka:Vuonna 1977 syntyneet Luokka:Elävät henkilöt
Marija Filatova

Marija Jevgenjevna Filatova (, s. 19. heinäkuuta 1961 Leninsk-Kuznetsk, Kemerovon alue) on entinen neuvostoliittolainen telinevoimistelija ja olympiavoittaja. Filatova voitti Montréalin 1976 olympialaisissa kultaa telinevoimistelun joukkuekilpailussa. Hän keräsi kisassa yhdeksänneksi parhaat henkilökohtaiset pisteet mutta ei päässyt moniottelun finaaliin, johon kelpuutettiin maksimissaan kolme voimistelijaa yhdestä maasta. Moskovan 1980 olympialaisissa hän voitti jälleen kultaa joukkuekilpailussa. Tällä kertaa hän oli henkilökohtaisissa pisteissä seitsemänneksi paras mutta se ei nytkään riittänyt moniottelun finaalipaikkaan. Nojapuilla hän saavutti Steffi Kräkerin ja Melita Rühnin kanssa jaetun pronssimitalin pistein 19,775. MM-kilpailuissa Filatova saavutti joukkuemitalien lisäksi moniottelussa hopeaa Moskovan MM- kilpailuissa 1981. Prahassa 1977 hän voitti Euroopan-mestaruuden permannolla tasapistein maannaisensa Jelena Muhinan kanssa sekä pronssia puomilla. == Lähteet == * * * Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Vuonna 1961 syntyneet Luokka:Elävät henkilöt
Élson

Élson Falcão da Silva eli Élson (s. 16. marraskuuta 1981 Conceição do Araguaia, Brasilia) on brasilialainen uransa päättänyt jalkapalloilija, pelipaikaltaan hyökkäävä keskikenttäpelaaja. == Pelaajaura == Ennen Saksaan siirtymistään Élson edusti kotimaassaan kaksi kautta Vitóriaa sekä kasvattajaseuraansa Ituanoa kauden verran ammattilaistasolla. 2003–2004 Élson pääsi pelaamaan isossa roolissa Palmeirasissa, tuloksena neljä maalia. Tuon kauden jälkeen hän siirtyi Stuttgartiin. 2005 Élson oli lainalla Ponte Pretassa, 2006 Cruzeirossa ja 2007–2008 Goiàsissa. Debyytissään Stuttgartissa Élson korvasi kentältä pois tulleen Ricardo Osorion ottelussa VfL Bochumia vastaan. Stuttgart voitti tuon ottelun, ja Élson syötti ottelun toisen, Mario Gómezin tekemän maalin. Huhtikuussa 2009 Élson kirjoitti jatkosopimuksen Stuttgartin kanssa kesään 2011 asti. == Saavutukset == * Campeonato Paulista 2002 (Vitória) * Campeonato Brasileiro Série B 2003 (Palmeiras) == Lähteet == Luokka:Brasilialaiset jalkapalloilijat Luokka:Vuonna 1981 syntyneet Luokka:Elävät henkilöt
Jelena Davydova

Jelena Viktorovna Davydova (, s. 7. elokuuta 1961 Voronež) on entinen neuvostoliittolainen telinevoimistelija ja olympiavoittaja. Davydova voitti Moskovan 1980 olympialaisissa kultaa joukkuekilpailussa ja pistein 79,150 moniottelussa. Telinefinaaleissa hän sai hopeaa puomilla (19,750 pistettä) ja sijoittui neljänneksi hypyssä (19,575). Moskovan MM-kilpailuissa 1981 Davydova voitti kultaa joukkuekilpailussa ja saavutti hopeaa permannolla sekä pronssia moniottelussa ja nojapuilla. ==Lähteet== * * * Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Vuonna 1961 syntyneet Luokka:Elävät henkilöt
Venäjän kansallinen yhtenäisyys

Venäjän kansallinen yhtenäisyys (), tai sananmukaisemmin käännettynä ”Venäläinen etninen yhtenäisyys”, on Venäjällä ja venäläisten asuttamilla seuduilla toimiva kansallissosialistinen, puolisotilaallinen liike, oman määritelmänsä mukaan ”täysin venäläinen patrioottinen kansanliike”. Liikettä ei tule sekoittaa Yhtenäinen Venäjä -puolueeseen, joka on maan valtapuolue. Liikkeen nimessä oleva venäjänkielen sana ”natsionalnost” on sukua monien kielten valtiota tai kansakuntaa tarkoittaville sanoille, mutta venäjässä tarkoittaa pikemminkin etnisyyttä. Liikettä ei ole rekisteröity, ja se on kielletty monilla alueissa, kuten Moskovassa. == Ideologia == Liikkeen iskulause on ”Venäjä venäläisille ja maanmiehille”. Liike ei hyväksy sellaisten etnisyyksien läsnäoloa Venäjällä, joiden ”alkuperäinen kotimaa” on Venäjän ulkopuolella, ja liike haluaisi karkottaa varsinkin Kaukasian alueelta tulleita ja juutalaisia. Liikkeen vision mukaan vain venäläisillä ja heidän ”maanmiehillään”, eli käytännössä Venäjän alueen alkuperäisasukkailla, on oikeus asua Venäjällä. Rodullisesti toisistaan poikkeavat etnisyydet eivät kuitenkaan saisi sekoittua keskenään. Liike kouluttaa joitakin jäseniään aseelliseen taisteluun ja terrorismiin, ja on tehnyt ainakin yhden pommi-iskun synagogaan, jossa kolme haavoittui. Liikkeen suhde Venäjän hallintoon ja viranomaisiin on monimutkainen. Ylin hallinto suhtautuu liikkeeseen yleensä jyrkän torjuvasti, ja liikkeen on vaikea päästä politiikkaan mukaan. Liike on kielletty monin paikoin. Venäjän ulkopuolella Latviassa se sai kuitenkin osallistua kunnallisvaaleihin 2001. Toisaalta jotkut Venäjän viranomaiset ja liikemiehet ovat avustaneet liikettä, muun muassa tarjoamalla tiloja taistelulajien harjoitukseen tai sotilaskoulutukseen, univormujen tekoon ja tiedotusmateriaalin valmistukseen. Liike on myös voinut toisinaan toimia yhteistyössä poliisin kanssa katuparaatien järjestämisessä. == Katso myös == * Venäjän perustuslaillinen kriisi 1993 * Alexander Barkashov == Aiheesta muualla == * Russian National Unity – Russian Nazi party * Russian National Unity in Moscow * Russian National Unity – Livejournal party * Russian National Socialists in Bashkortostan * MIPT Terrorism Knowledge Base * Saint Petersburg Times: April 27, 1999 * The Reemergence of Political Anti-Semitism in Russia: A Call for Action * http://www.patriootti.com/venaja-oli-siirtya- kansalliseen-sosialismiin-1993/ Luokka:Venäjän politiikka Luokka:Äärioikeistolaiset puolueet Luokka:Puolisotilaalliset järjestöt Luokka:Antisemitismi Luokka:Venäläiset järjestöt
Natalja Šapošnikova

Natalja Vitaljevna Šapošnikova (, s. 24. kesäkuuta 1961 Rostov-na-Donu) on entinen neuvostoliittolainen telinevoimistelija ja olympiavoittaja.Sports Reference LLC Šapošnikova voitti Moskovan 1980 olympialaisissa kultaa joukkuekilpailussa ja pistein 19,725 hypyssä. Pronssia hän saavutti puomilla pistein 19,725 ja permannolla yhdessä Maxi Gnauckin kanssa pistein 19,825. Moniottelussa hän sijoittui neljänneksi 79,025 pisteellä.Kluge, s. 755–757 Šapošnikova voitti maailmancupin hyppyfinaalin vuosina 1977 ja 1978.Kluge, s. 849 Ainoan henkilökohtaisen MM-mitalinsa hän saavutti Strasbourgissa 1978 sijoittumalla moniottelussa pronssille. Kööpenhaminan EM-kilpailuissa hän voitti kultaa puomilla ja saavutti hopeaa permannolla sekä pronssia moniottelussa ja hypyssä.Sports123.com Šapošnikovan mukaan on nimetty eritasonojapuuliike, jossa voimistelija hyppää alemmalta aisalta ylemmälle.Eritasonojapuuterminologiaa ==Lähteet== * * * ===Viitteet=== Luokka:Neuvostoliittolaiset olympiavoittajat Luokka:Neuvostoliittolaiset telinevoimistelijat Luokka:Vuonna 1961 syntyneet Luokka:Elävät henkilöt
Skjorta

Skjorta on Skandeihin kuuluva vuorenhuippu Breimsvatnet-järven Førdefjordenin lahden varrella Gloppenin ja Jølsterin kuntien rajalla, Norjassa. Sen korkeus merenpinnan tasosta on 1 472 metriä. == Lähteet == Luokka:Sognin ja Fjordanen läänin vuoret Luokka:Gloppen Luokka:Jølster Luokka:Skandit
Keskuspuisto

Keskuspuisto voi tarkoittaa ainakin seuraavia: * Espoon keskuspuisto * Helsingin keskuspuisto * Keskuspuisto eli Kirkkopuisto Lappeenrannassa * Loimaan keskuspuisto * Seinäjoen keskuspuisto * Central Park eli New Yorkin keskuspuisto * Keskuspuiston ammattiopisto
Botnafjellet

Botnafjellet on Skandeihin kuuluva vuori Gloppenin kunnassa, Norjassa. Sen korkein kohta nousee 1 572 metriä merenpinnan tasoa ylemmäksi. Vuoren länsipuolella sijaitsee Sørsendalsbreen-jäätikkö, ja vuoren pohjoispuolelta sen länsipuolelle kiertää Sørsendalenin laakso. == Lähteet == Luokka:Sognin ja Fjordanen läänin vuoret Luokka:Gloppen Luokka:Skandit
URHOtv

URHOtv tai UrhoTV oli syyskuussa 2009 toimintansa aloittanut televisiokanava, jonka omisti Parsifal Sport. Yhtiö teki sopimuksen jääkiekon SM-liigan televisiointioikeuksista kausille 2009–2013 ja alun perin se aikoi televisioida 3-4 ottelua viikossa. Lähetysten tuotanto säilyi selostajia, kommentaattoreita ja tuotantotiimiä myöten vastaavana kuin Canal+-liigalähetyksissä. Viestintävirasto ei kuitenkaan myöntänyt kanavalle täyttä toimilupaa, mikä rajoitti kanavan lähetysajan kahdeksaan tuntiin viikossa. Kanava ilmoitti kuitenkin olleensa varautunut myös tällaiseen päätökseen ja aikoi aloittaa toimintansa suunnitellusti heti syksyllä. Parsifal Sport osti jääkiekon SM-liigan televisiointioikeudet sen jälkeen kun kilpailuvirasto katsoi, että Canal+:n ostanut ruotsalainen mediakonserni Bonnier olisi muutoin saanut liian vahvan aseman Suomen maksukanavamarkkinoilla. Maaliskuun lopussa 2010 uutisoitiin teknisistä ongelmista URHOtv:n SM-liigan pudotuspelien nettilähetyksissä. URHOtv:n mukaan ongelmat olivat johtuneet siitä, että kysyntä oli ylittänyt odotukset. Maaliskuussa 2011 URHOtv:n lähetyksissä oli useasti samankaltaisia ongelmia. URHOtv:n nettisivut ja lähetykset olivat käyttäjien saavuttamattomissa. Syyskuussa 2010 UrhoTV sai toivomansa täyden toimiluvan mikä mahdollisti lähetysaikojen laajentamisenURHOtv sai toimiluvan – tarjonta antennitalouksiin moninkertaistuu, joulukuun 2010 alussa UrhoTV alkoi laajentaa ohjelmatarjontaansa ensin lisäten urheilulähetyksiä ja myöhemmin alkoi myös esittää elokuvia. Marraskuussa 2013 UrhoTV päätti lopettaa toimiluvan mukaiset lähetykset 1. joulukuuta 2013. Vuonna 2015 UrhoTV asetettiin konkurssiin. == Ohjelmisto == ===Jääkiekkoa=== *European Trophy ===Jalkapalloa=== *Veikkausliiga *Liigacup *Skotlannin valioliiga ===Koripalloa=== *Korisliiga *Miesten maajoukkue *Naisten maajoukkue ===Lentopalloa=== *Mestaruusliiga *Suomen Cup *Miesten maajoukkue *Naisten maajoukkue *Maailmanliiga vuodesta 2011 *CEV Champions League === Moottoriurheilua === *Rallin SM-sarja *GT 2 *IndyCar *Formula 1 -veneet *DTM == URHOtv Total == 9\. maaliskuuta 2010 URHOtv ja Sonera julkaisivat yhteistyösopimuksen, joka mahdollisti URHOtv:n televisioivan kaikki SM-liigakierroksen ottelut suorana ja yksinoikeudella Soneran verkossa, joka tekee yhteensä 401 runkosarjaottelua ja kaikki play- off-ottelut finaaleja, sekä 7 semifinaalia lukuun ottamatta. Palvelu tarjosi myös 180 jalkapallon Veikkausliigan ottelua, sekä 1-4 lentopallon SM-liigan & Korisliigan ottelua viikossa. == Lähteet == Luokka:Suomalaiset televisiokanavat Luokka:Vuonna 2009 perustetut televisiokanavat Luokka:Vuonna 2013 lakkautetut televisiokanavat
Wiesel

Wiesel () on saksalainen kevyt panssaroitu taisteluajoneuvo. Painonsa ja kokonsa ansiosta se on ilmakuljetteinen. Sen käyttötarkoituksena on toimia erilaisten asejärjestelmien alustana. Vaunua valmistaa Rheinmetallin tytäryhtiö Rheinmetall Landsysteme GmbH. ==Taustaa== Wiesel kehitettiin Saksan maavoimille täyttämään tarvetta ilmakuljetteisesta kevyestä panssariajoneuvosta erityisesti maahanlaskujoukoille. Sen lisäksi että sen tuli sopia Naton käyttämiin kuljetuskoneisiin se tuli voida myös pudottaa ilmasta toiminta-alueelle. Porsche tuotti muutaman tämän kaltaisen prototyypin Bundeswehrille vuonna 1975 mutta projekti keskeytettiin 1978 määrärahojen puutteessa. Porsche jatkoi tahollaan oman vaununsa kehittämistä koska siitä oltiin kiinnostuttu muissa maissa. Wiesel esiteltiin lopulta 1980-luvun lopulla jolloin toimitukset Bundeswehrille käynnistyivät. Ajoneuvo sai nimen Wiesel eli lumikko pienen kokonsa ja ketteryytensä ansiosta, mikä tekee siitä taistelukentällä hyvin vaikeasti havaittavan. Luokka:Rheinmetall Luokka:Saksalaiset rynnäkköpanssarivaunut
Steindalsnipa

Steindalsnipa on Skandeihin kuuluva vuorenhuippu Sogndalin ja Lusterin kuntien rajalla, Norjassa. Sen korkeus merenpinnan tasosta on 1 585 metriä ja se sijaitsee Steindalsbreen-jäätikön laella. == Lähteet == Luokka:Sognin ja Fjordanen läänin vuoret Luokka:Sogndal Luokka:Luster Luokka:Skandit
Zoltán Magyar

Zoltán Magyar (s. 13. joulukuuta 1953 Budapest) on entinen unkarilainen telinevoimistelija ja olympiavoittaja. Ykköstelineellään hevosella hän oli 1970-luvulla maailman paras: tuloksena kaksi olympiakultaa, kolme maailmanmestaruutta ja kolme Euroopan-mestaruutta. Magyar sijoittui Münchenin 1972 olympialaisten telinevoimistelun joukkuekilpailussa kahdeksanneksi ja pistein 109,200 henkilökohtaisessa moniottelussa 29:nneksi. Hän oli unkarilaisjoukkueen toiseksi paras voimistelija. Montréalin 1976 olympialaisiin tullessaan hän oli hevosvoimistelun hallitseva maailman- ja Euroopan-mestari, ja nyt hän voitti hevosella myös olympiakultaa pistein 19,700. Joukkuekilpailussa hän saavutti neljännen sijan, kun Unkari hävisi vain 0,2 pisteellä Itä-Saksalle. Hypyssä hän oli viides 19,150 pisteellä ja moniottelussa jälleen toiseksi parhaana unkarilaisena yhdeksäs 113,425 pisteellä. Moskovan 1980 olympialaisissa Magyar voitti hevosella kultaa 19,925 pisteellä. Joukkuekilpailussa hän saavutti pronssia ja moniottelussa hän oli parhaana unkarilaisena yhdeksäs 115,225 pisteellä. Magyar voitti hevosella maailmanmestaruuden kolmissa peräkkäisissä MM-kilpailuissa: Varnassa 1974, Strasbourgissa 1978 ja Fort Worthissa 1979.Sports123.com Myös Euroopan- mestaruuden hän voitti hevosella kolmissa peräkkäisissä kisoissa: Grenoblessa 1973, Bernissä 1975 ja Vilnassa 1977. Hänen paras moniottelun arvokisasijoituksensa oli neljäs sija EM-kisoissa 1975.Kluge, s. 634 Urheilu- uransa jälkeen Magyar on toiminut muun muassa Unkarin Olympiakomitean varapuheenjohtajana ja siviilipuolella eläinlääkärinä. ==Lähteet== * * * ===Viitteet=== Luokka:Unkarilaiset olympiavoittajat Luokka:Unkarilaiset telinevoimistelijat Luokka:Vuonna 1953 syntyneet Luokka:Elävät henkilöt
Imre Molnár

Imre Molnár (30. maaliskuuta 1949 Miskolc – 26. syyskuuta 2019Gyász: 70 éves korában elhunyt Molnár Imre) oli unkarilainen telinevoimistelija. Molnár sijoittui Münchenin 1972 olympialaisten telinevoimistelun joukkuekilpailussa kahdeksanneksi ja pistein 110,625 henkilökohtaisessa moniottelussa parhaana unkarilaisena 19:nneksi. Montréalin 1976 olympialaisissa hän saavutti joukkuekilpailussa neljännen sijan, kun Unkari hävisi vain 0,2 pisteellä Itä- Saksalle. Hypyssä hän oli viides tasapistein 19,150 maanmiehensä Zoltán Magyarin kanssa ja moniottelussa jälleen parhaana unkarilaisena kahdeksas 113,575 pisteellä. Ainoan arvokisamitalinsa Molnár saavutti Grenoblen EM- kilpailuissa 1973, kun hän oli hypyssä pronssilla.Sports123.com ==Lähteet== * * * ===Viitteet=== Luokka:Unkarilaiset telinevoimistelijat Luokka:Vuonna 1949 syntyneet Luokka:Vuonna 2019 kuolleet
Ferenc Donáth

Ferenc Donáth (s. 28. kesäkuuta 1954 Nagykőrös) on entinen unkarilainen telinevoimistelija ja olympiamitalisti. Donáth sijoittui Montréalin 1976 olympialaisissa joukkuekilpailussa neljänneksi, renkailla neljänneksi pistein 19,200, rekillä kuudenneksi pistein 19,200 ja moniottelussa 13:nneksi pistein 112,750. Moskovan 1980 olympialaisissa hän saavutti joukkuekilpailussa pronssia ja keräsi unkarilaisista parhaat pisteet. Moniottelussa, jonka pohjapisteiksi laskettiin puolet joukkuekilpailun henkilökohtaisista pisteistä, hän putosi 12:nneksi ja kolmanneksi parhaaksi unkarilaiseksi pistein 114,850. Hevosella hän sijoittui kuudenneksi pistein 19,400. Henkilökohtaisia arvokisamitaleja Donáth ei saavuttanut. ==Lähteet== * * * Luokka:Unkarilaiset olympiamitalistit Luokka:Unkarilaiset telinevoimistelijat Luokka:Vuonna 1954 syntyneet Luokka:Elävät henkilöt
Kemin kauppahalli

Kemin kauppahalli oli Kemissä kauppatorin laidalla sijainnut kauppahalli. Vuonna 1899 valmistunut rakennus oli yksi harvoista 1800-luvulla rakennetuista puurakenteisista kauppahalleista.Gyllenberg, 2007, s. 24 ja 100 Kaupungin rahatoimikamari esitti kauppahallin rakentamista ensimmäisen kerran jo vuonna 1896. Tavoitteena oli siivota tori kauppiaiden hieman epämääräisistä myyntikojuista ja toisaalta tuoda kaupungille tuloja hallin kauppapaikkojen vuokrina. Päätös kauppahallin rakentamisesta tehtiin keväällä 1898 ja halli valmistui seuraavan vuoden keväällä. Ensimmäiset kauppapaikkojen haltijat valittiin 30. toukokuuta järjestetyssä huutokaupassa.Hedman, 1969, s. 755–756 Puinen harjakattoinen rakennus oli kemiläisen J.H. Junkkosen suunnittelema. Tyyliltään runsain puukoristein somistettu rakennus edusti lähinnä uusgotiikkaa.Gyllenberg, 2007, s. 31 Kooltaan rakennus oli 30 × 10 metriä ja siinä oli 16 kauppapaikkaa.Hedman, 1969, s. 756 Hallikauppa Kemin kauppahallissa päättyi vuonna 1949, josta lähtien se toimi pitkään linja- autoasemana. Kauppahallirakennus purettiin 1962.Hedman, 1969, s.759 ==Huomautuksia== == Lähteet == * * === Viitteet === Luokka:Kauppahallit Luokka:Kemin historia Luokka:Suomen entiset rakennukset ja rakennelmat Luokka:Sauvosaari Luokka:Suomen 1800-luvulla rakennetut rakennukset ja rakennelmat Luokka:Kemin rakennukset ja rakennelmat
Kolåstinden

thumb|302px|right|Kolåstinden nähtynä Romedalenista. Kolåstinden on Skandeihin kuuluva vuorenhuippu Ørstan kunnassa, Norjassa. Huipun korkeus merenpinnan tasosta on 1 432 metriä. == Lähteet == Luokka:Ørsta Luokka:Møren ja Romsdalin läänin vuoret Luokka:Skandit
Jees

Jees (aikaisemmin Hyvä paimen) on Aikamedia Oy:n julkaisema kristillinen lastenlehti, joka ilmestyy 10 kertaa vuodessa. Se alkoi ilmestyä 1928, ja nykyisen nimensä se sai 2000-vuosikymmenen alussa päätoimittaja Markku Sandbergin aikana. Häntä seurasi päätoimittajana Heimo Enbuska, ja nykyinen päätoimittaja on Päivi Isoaho. ==Lähteet== Luokka: Kristilliset lastenlehdet
Muu (yhdistys)

Muu r.y. on suomalainen taiteilijoiden yhdistys, joka edustaa taiteen kokeellisia uusia alueita kuten media-, video-, valo- ja äänitaidetta, performanssia, yhteisö- käsite- ja ympäristötaidetta. Yhdistys perustettiin vuonna 1987 ja sillä on tällä hetkellä yli 700 jäsentä. Muu r.y.:n toimitila on nimeltään MUU Helsinki nykytaidekeskus. Se sijaitsee Kaapelitehtaalla. MUU järjestää koulutusta ja tarjoaa resursseja mediataiteen tekemiseen. == Katso myös == * AV-arkki == Lähteet == == Aiheesta muualla == * Muu r.y. * Vertaileva arvio taiteilijajärjestöjen gallerioista (5.2.2015) (editmedia.fi) Luokka:Suomalaiset kuvataidealan järjestöt Luokka:Kuvataiteen uudet alueet
Arnold Modell

Arnold Modell sosiaalipsykiatrian kliininen professori Harvardin yliopiston lääketieteellisessä tiedekunnassa ja Bostonin psykoanalyyttisen seuran valvova ja kouluttava analyytikko. ==Teokset== *The Private Self (1996) *Other Times, Other Realities: Toward a Theory of Psychoanalytic Treatment (1996) *Imagination and the Meaningful Brain (2006). ==Lähteet== ==Aiheesta muualla== *Harvard University Press: The Private Self *Harvard University Press: Other Times, Other Realities: Toward a Theory of Psychoanalytic Treatment *MIT Press: Imagination and the Meaningful Brain Luokka:Psykoanalyytikot
HMS Arrogant

HMS Arrogant tai HMS Arrogante on ollut kuuden Britannian Kuninkaallisen laivaston aluksen nimenä: *HMS Arrogant (1705), 60-tykkinen kolmannen luokan linjalaiva *HMS Arrogant (1761), Arrogant-luokan 74-tykkinen kolmannen luokan linjalaiva *HMS Arrogante (1798), 14-tykkinen tykkivene *HMS Arrogant (1810), varastolaiva *HMS Arrogant (1848), höyryfregatti *HMS Arrogant (1896), Arrogant-luokan panssarikansiristeilijä
Suomen Taidegraafikot

Suomen Taidegraafikot – Finlands Konstgrafiker ry, alun perin Suomen Graafilliset Taiteilijat ja Piirtäjät on vuonna 1931 perustettu valtakunnallinen yhdistys. Sen tarkoituksena on edistää taidegrafiikan ja piirustustaiteen tunnettavuutta sekä tiedottaa ja järjestää näyttelyitä. Suomen Taidegraafikot on Suomen Taiteilijaseuran jäsenjärjestö. Yhdistys toimii valtakunnallisena taidegraafikoiden ja piirtäjien etujärjestönä. Sen toimipaikka on Galleria G, jonka yhteydessä on myyntikokoelma Grafoteekki. STG:llä on myös verkkokauppa. Yhdistyksellä on vajaa 400 jäsentä. Suomen Taidegraafikot on kerännyt vuodesta 1940 alkaen grafiikan kokoelmaa. Kokoelma siirtyi vuonna 1981 Alvar Aalto -museoon ja 1998 Jyväskylän taidemuseoon, jonne se on deponoitu. Kokoelmassa on runsaan 5000 vedoksen ohella työvälineitä, luonnoksia, noin 600 laattaa ja muuta arkistoaineistoa. Taidegraafikoiden ja heidän perikuntiensa lahjoitukset kartuttavat kokoelmaa, joka on yksi maan laajimpia grafiikan alalla.Jyväskylän taidemuseo: Kokoelmat Viitattu 16.6.2023. ==Lähteet== == Aiheesta muualla == * Suomen Taidegraafikoiden verkkosivut Luokka:Suomalaiset kuvataidealan järjestöt
Voimistelu kesäolympialaisissa 1980

Voimistelu kesäolympialaisissa 1980 käytiin telinevoimistelussa 14 eri lajissa, joista kahdeksan oli miehille ja kuusi naisille. ==Miehet== ===Moniottelu=== Sija Urheilija Maa Pisteet Aleksandr Ditjatin 118,650 Nikolai Andrianov 118,225 Stojan Deltšev 118,000 ===Permanto=== Sija Urheilija Maa Pisteet Roland Brückner 19,750 Nikolai Andrianov 19,725 Aleksandr Ditjatin 19,700 ===Hevonen=== Sija Urheilija Maa Pisteet Zoltán Magyar 19,925 Aleksandr Ditjatin 19,800 Michael Nikolay 19,775 ===Renkaat=== Sija Urheilija Maa Pisteet Aleksandr Ditjatin 19,875 Aleksandr Tkatšev 19,725 Jiří Tabak 19,600 ===Hyppy=== Sija Urheilija Maa Pisteet Nikolai Andrianov 19,825 Aleksandr Ditjatin 19,800 Roland Brückner 19,775 ===Nojapuut=== Sija Urheilija Maa Pisteet Aleksandr Tkatšev 19,775 Aleksandr Ditjatin 19,750 Roland Brückner 19,650 ===Rekki=== Sija Urheilija Maa Pisteet Stojan Deltšev 19,825 Aleksandr Ditjatin 19,750 Nikolai Andrianov 19,675 ===Joukkuekilpailu=== Sija Urheilijat Maa Pisteet Aleksandr Ditjatin Nikolai Andrianov Eduard Azarjan Aleksandr Tkatšev Bogdan Makuts Vladimir Markelov valign=top Roland Brückner Michael Nikolay Lutz Hoffmann Ralf-Peter Hemmann Andreas Bronst Lutz Mack valign=top Ferenc Donáth Zoltán Magyar Péter Kovács György Guczoghy István Vamos Zoltán Keleman valign=top ==Naiset== ===Moniottelu=== Sija Urheilija Maa Pisteet Jelena Davydova 79,150 Nadia Comăneci 79,075 Maxi Gnauck 79,075 ===Permanto=== Sija Urheilija Maa Pisteet Nadia Comăneci 19,875 Nelli Kim 19,875 Maxi Gnauck 19,825 Natalja Šapošnikova 19,825 ===Puomi=== Sija Urheilija Maa Pisteet Nadia Comăneci 19,800 Jelena Davydova 19,750 Natalja Šapošnikova 19,725 ===Nojapuut=== Sija Urheilija Maa Pisteet Maxi Gnauck 19,875 Emilia Eberle 19,850 Marija Filatova 19,775 Steffi Kräker 19,775 ===Hyppy=== Sija Urheilija Maa Pisteet Natalja Šapošnikova 19,725 Steffi Kräker 19,675 Melita Rühn 19,650 ===Joukkuekilpailu=== Sija Urheilijat Maa Pisteet Natalja Šapošnikova Jelena Davydova Nelli Kim Marija Filatova Stella Zaharova Jelena Naimušina valign=top Emilia Eberle Nadia Comăneci Rodica Dunca Melita Rühn Cristina Elena Grigoraș Dumitrița Turner valign=top Maxi Gnauck Katharina Rensch Steffi Kräker Birgit Süss Silvia Hindorff Karola Sube valign=top ==Mitalitaulukko== 1\. 9 8 5 22 2\. 2 3 6 11 3\. 2 3 1 6 4\. 1 0 1 2 4\. 1 0 1 2 6\. 0 0 1 1 ==Lähteet== * 1980 Luokka:Kesäolympialaiset 1980
Maxi Gnauck

Maxi Gnauck (s. 10. lokakuuta 1964 Berliini) on entinen itäsaksalainen telinevoimistelija ja olympiavoittaja. Yksittäisistä telineistä parhaiten hän menestyi nojapuilla, jolla hän voitti olympiakullan lisäksi kolme maailmanmestaruutta ja kaksi Euroopan-mestaruutta. Gnauck voitti neljä mitalia Moskovan 1980 olympialaisten telinevoimisteluissa. Hän voitti kultaa nojapuilla 19,875 pisteellä. Hän saavutti hopeaa kahdeksanottelussa, jossa hän pisteillään 79,075 hävisi Neuvostoliiton Jelena Davydovalle 0,075 pisteen erolla. Lisäksi hän saavutti pronssia joukkuekilpailussa, jossa hän keräsi parhaat henkilökohtaiset pisteet, sekä permannolla tasapistein 19,825 Natalja Šapošnikovan kanssa. Puomilla Gnauck sijoittui neljänneksi (19,700 pistettä) ja hypyssä kuudenneksi (19,300). Los Angelesin 1984 olympialaisiin Gnauck ei voinut osallistua itäblokin maiden olympiaboikotin vuoksi. Hän saavutti kuitenkin voittoja olympialaisten korvikkeeksi järjestetyissä Ystävyyden kisoissa.Kluge, s. 849 Gnauck voitti maailmanmestaruuden nojapuilla heti ensimmäisenä arvokisavuonnaan Fort Worthin MM-kilpailuissa 1979. Kiinan Ma Yanhong jakoi mestaruuden hänen kanssaan. Moniottelussa Gnauck saavutti hopeaa ja joukkuekilpailussa pronssia. Moskovan MM-kilpailuissa 1981 hän voitti kultaa nojapuitten lisäksi puomilla ja hypyssä sekä saavutti pronssia joukkuekilpailussa. Budapestin MM-kilpailuissa 1983 hän voitti kolmannen maailmanmestaruutensa nojapuilla ja kolmannen MM-pronssinsa joukkuekilpailussa. Kööpenhaminan EM-kilpailuissa 1979 Gnauck saavutti hopeaa hypyssä ja pronssia nojapuilla. Madridin EM-kilpailuissa 1981 hän oli kisojen paras voimistelija: tuloksena kultaa moniottelussa, permannolla, puomilla ja nojapuilla sekä hopeaa hypyssä. Helsingin EM-kilpailuissa 1985 hän voitti vielä kultaa nojapuilla ja sai hopeaa moniottelussa. Gnauck lopetti voimistelu-uransa vuonna 1985. == Lähteet == * * * === Viitteet === Luokka:Itäsaksalaiset olympiavoittajat Luokka:Itäsaksalaiset telinevoimistelijat Luokka:Vuonna 1964 syntyneet Luokka:Elävät henkilöt
Hideo Ishikawa

Hideo Ishikawa (; s. 13. joulukuuta 1969 Nishinomiya, Hyōgon prefektuuri, Japani) on miespuolinen ääninäyttelijä. Hänen lempinimään ovat ”Hide” ja ”Hide-chan” ja hän työskentelee Aoni Productionissa. Ishikawa on naimisissa ja hänellä on kaksi lasta. Tunnetuimpia hänen rooleistaan ovat Kiccho Fukuda Slam Dunkissa, Auron Final Fantasy X:ssä, Itachi Uchiha Narutossa, Jūshirō Ukitake Bleachissa ja Pierre de Chaltier Tales of Destinyssä. == Äänirooleja == === Animaatiot === * Avenger – Jade * Bleach – Jūshirō Ukitake * Boys Be – Yoshihiko Kenjō * Death Note – Hideki Ide ja Raye Penber * Digimon Adventure: – BanchoMamemon * Getter Robo -OVAt – Ryōma Nagare * Ghost in the Shell: Stand Alone Complex – vale-Naurava mies * Gravitation – Tatsuha * Final Fantasy VII Advent Children – Cait Sith * Innocent Venus – Toraji Shiba * Kidō senshi Gundam: MS Igloo – Oliver May * Kin’iro no Corda – Hiroto Kanazawa * Mahō no stage: Fancy Lala – Hiroya Aikawa * Naruto – Itachi Uchiha * One Piece – Fullbody, Stancen * Re: Cutie Honey – Seiji Hayami * Saint Seiya – Unicorn Jabu * Shin Cutey Honey – Adonis * Slam Dunk – Kitchō Fukuda, muita rooleja * Tantei gakuen Q – Kintarō Tōyama * Transformers Galaxy Force – Dreadlock * Phantom: Requiem for the Phanotm – Issac Wisemel === Videopelit === * Ace Combat 5: The Unsung War – Alvin H. Davenport * Dirge of Cerberus: Final Fantasy VII – Cait Sith * Dissidia: Final Fantasy – Squall Leonhart * Dynasty Warriors 4 – Zhou Tai * Final Fantasy X – Auron * Final Fantasy X-2 – Auron, Tobli * Kingdom Hearts – Leon * Kingdom Hearts II – Leon, Auron * Kin’iro no Corda – Hiroto Kanazawa) * Kin’iro no Corda 2 – Hiroto Kanazawa) * Mega Man X6 – Rainy Turtloid * Onimusha: Dawn of Dreams – Nankobō Tenkai * Tales of Destiny (Playstation 2) – Pierre de Chaltier * Tales of Eternia – Roen, Gnome * Tekken – Yoshimitsu * Xenosaga – Kevin Winnicot * Samurai Warriors 2 – Toyotomi Hideyoshi == Aiheesta muualla == * Luokka:Japanilaiset ääninäyttelijät Luokka:Vuonna 1969 syntyneet Luokka:Elävät henkilöt
AD/HD (albumi)

AD/HD on rap-artisti Asteen ensimmäinen studioalbumi. Albumi julkaistiin elokuussa 2008 ja sen julkaisi Löyly-Viihde. == Kappaleet == # # # # # (mukana Henrytsaari) # (mukana Brädi) # # # # # # # == Biitit == * MGI: 1, 2, 3, 5, 6, 8, 11, 13 * Deejp: 4 * Otniel: 7, 9 * J. Romance: 10 * Biittipää: 12 === Samplet === * "Yhteen suuntaan" sisältää samplen Royal Familyn Pyöreän pöydän ritarit -albumin introsta. * "AD/HD" sisältää samplen Nopsajalan kappaleesta "Lisää liekkii". * "45910" sisältää samplen levyltä löytyvästä "Ruohonjuuritasolta" -kappaleesta. == Arvostelut == * Tuoreet Platat: Tuoreet Platat: Levyarvio == Lähteet == Luokka:Vuoden 2008 esikoisalbumit Luokka:Asteen albumit Luokka:MGI:n tuottamat albumit Luokka:Otto Kallioisen tuottamat albumit
Prince George (kaupunki)

Prince George on kaupunki Brittiläisessä Kolumbiassa, Kanadassa. Se on provinssin pohjoisosien suurin kaupunki ja kaupunkia kutsutaankin pohjoisen Brittiläisen Kolumbian pääkaupungiksi. Kaupunki sijaitsee Nechako- ja Fraserjokien yhtymäpaikassa. Highway 16 ja Highway 97 -teiden risteyskohdassa. Prince Georgessa asuu 70 981 asukasta (2006) ja kaupungin metropolialueella 83 225 asukasta. == Historia == Ennen eurooppalaisten saapumista alueella asuivat Lheidli T'Enneh intiaanit. Ensimmäinen eurooppalainen seudulla oli tiettävästi tutkimusmatkailija Alexander Mackenzie, joka kulki alueen läpi vuonna 1793. Eurooppalaiset siirtolaiset tiesivät rakenteilla olevan Grand Trunk Pacific Railway rautatieyhtiön ratalinjauksen kulkevan alueen läpi ja asettuivat viljelemään maata seudulle vuonna 1906. Seuraavana vuonna Simon Fraser perusti Fort George -nimisen turkiskauppa-aseman nykyisen kaupungin alueelle. Kauppa- asema oli osa North West Companyn verkostoa. Muutamaa vuotta myöhemmin kilpaileva Hudson’s Bay Company perusti oman kauppa-asemansa, South Fort Georgen. Molemmat alueet houkuttelivat alueelle siirtolaisia ja kilpailivat keskenään. Myöhemmin South Fort Georgesta muodostui Prince Georgen kaupunginosa. Rautatie valmistui vuonna 1914, ja Prince Georgen kaupunki perustettiin 6. maaliskuuta 1915. 1900-luvun alussa siipiratasalukset olivat alueen tärkein ja helpoin liikenneväline lähes tiettömällä alueella. Alukset liikennöivät Fraser- ja Nechakojokia pitkin Tyynenmeren rannikolla sijaitsevaan Vancouveriin. == Turismi == Kaupunki on tunnettu monipuolisista ulkoilumahdollisuuksistaan. Vain muutaman minuutin ajomatkan päässä kaupungista sijaitsee useita patikointireittejä ja leiriytymisalueita, golfkenttä, kalastusmahdollisuuksia ja maastohiihtoreittejä. Kaupungin rajojen sisällä sijaitsee kaikkiaan 120 kaikille avointa puistoa. == Liikenne == === Lentoliikenne === Prince Georgen lentoasema sijaitsee kaupungin eteläpuolella. WestJet ja Air Canada Jazz lentävät päivittäisiä vuoroja Vancouveriin ja pienemmät lentoyhtiöt lähialueen kaupunkeihin. === Tieliikenne === Kaupungin läpi kulkee kaksi tietä. Highway 97 kulkee pohjois-eteläsuunnassa ja johtaa etelässä Kamloopsiin ja pohjoisessa Dawson Creekiin. Highway 16, joka on osa valtakunnallista Yellowhead Highway -tietä, johtaa idässä Jasperiin ja lännessä Prince Rupertiin. Greyhound-linja-autoyhtiö ajaa päivittäin useita vuoroja kaupungista Vancouveriin, Dawson Creeckiin, Edmontoniin ja Prince Rupertiin. === Rautatieliikenne === Canadian National Railway omistaa kaupungin läpi kulkevan rautatielinjan ja hoitaa sillä rahtiliikennettä. Henkilöliikenteestä vastaa VIA Rail, jonka kolmesti viikossa liikennöivä Skeena matkustajajuna pysähtyy Prince Georgen rautatieasemalla. == Ilmasto == == Lähteet == == Aiheesta muualla == * Kaupungin kotisivut * Luokka:Brittiläisen Kolumbian kaupungit
Brad May

Brad S. May (s. 29. marraskuuta 1971 Toronto) on kanadalainen entinen jääkiekkoilija, pelipaikaltaan vasen laitahyökkääjä. May pelasi ennen ammattilaisuraansa kolme kautta (1988–1991) juniorisarja OHL:n Niagara Falls Thunderissa ja oli kahdella jälkimmäisellä joukkueensa parhaita maalintekijöitä. Hänet valittiin sarjan toiseen tähdistökentälliseen vuosina 1990 ja 1991. Myöhemmin hän tuli kuitenkin tunnetuksi kovaotteisena alempien ketjujen pelaajana ja poliisina. Hänelle kertyi yhteensä 2 248 jäähyminuuttia NHL:n runkosarjassa ja 112 pudotuspeleissä. May edusti vuonna 1991 alkaneella ja vuonna 2010 päättyneellä NHL-urallaan seitsemää eri joukkuetta ja pelasi yli tuhat ottelua, runkosarjassa yhteensä 1 041 ja pudotuspeleissä 88. Tehopisteitä hänelle kertyi runkosarjassa 288, 127 maalia ja 161 syöttöpistettä. Pudotuspeleissä pisteitä kertyi 13, neljä maalia ja yhdeksän syöttöpistettä. Hän oli voittamassa Stanley Cupia Anaheim Ducksissa vuonna 2007, jolloin hänet hankittiin joukkueeseen NHL:n siirtotakarajalla. May kuului Kanadan joukkueeseen jääkiekon maailmanmestaruuskilpailuissa vuonna 1996, jolloin oli voittamassa hopeaa. Hän pelasi turnauksessa kahdeksan ottelua ilman tehopisteitä. Hän oli mukana myös jääkiekon nuorten maailmanmestaruuskilpailuissa vuonna 1991, jolloin oli voittamassa kultaa. Pelaajauransa jälkeen May on toiminut muun muassa OHL-seura Mississauga St. Michael's Majorsin apuvalmentajana kaudella 2011–2012 sekä CBC Sportsin ja Sportsnetin jääkiekkoasiantuntijana. ==Lähteet== * * * * ==Aiheesta muualla== *Brad Mayn verkkosivut Luokka:Kanadalaiset jääkiekkoilijat Luokka:Buffalo Sabresin varaamat pelaajat Luokka:Vuonna 1971 syntyneet Luokka:Elävät henkilöt
Jääkiekon nuorten maailmanmestaruuskilpailut 1999

Jääkiekon nuorten maailmanmestaruuskilpailut vuonna 1999 järjestettiin Kanadan Manitobassa Winnipegin kaupungissa. Kultaa voitti Venäjä, kun se voitti finaalissa Kanadan Artjom Tšubarovin tekemällä jatkoaikamaalilla. Pronssia voitti Slovakia. == Alkusarja == === Lohko A === Joukkue O V H T TM PM P 4 3 0 1 10 7 7 4 2 1 1 10 9 5 4 2 2 0 17 16 4 4 1 3 0 11 12 2 4 1 3 0 13 17 2 === Lohko B === Joukkue O V H T TM PM P 4 4 0 0 25 11 8 4 3 1 0 25 4 6 4 1 2 1 9 20 3 4 1 3 0 5 17 2 4 0 3 1 9 21 1 == Karsintasarja == Joukkue O V H T TM PM P 3 3 0 0 21 9 6 3 2 1 0 15 12 4 3 1 2 0 12 13 2 3 0 3 0 7 21 0 == Pudotuspelit == === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === == Lopputulokset == A-sarja Sija Joukkue 4\. 5\. 6\. 7\. 8\. 9\. 10\. B-sarja Sija Joukkue 11\. 12\. 13\. 14\. 15\. 16\. 17\. 18\. C-sarja Sija Joukkue 19\. 20\. 21\. 22\. 23\. 24\. 25\. 26\. D-sarja Sija Joukkue 27\. 28\. 29\. 30\. 31\. 32\. 33\. 34\. 35\. ==Palkinnot== === IIHF:n valitsemat turnauksen parhaat pelaajat === *Paras maalivahti: Roberto Luongo *Paras puolustaja: Vitali Višnevski *Paras hyökkääjä Maksim Afinogenov === Turnauksen tähdistökentällinen === *Maalivahti: Roberto Luongo *Puolustajat: Brian Campbell, Vitali Višnevski *Hyökkääjät: Maksim Balmotchnykh, Daniel Tkaczuk, Brian Gionta *Arvokkain pelaaja: Brian Gionta == Aiheesta muualla == * IIHF.com − 1999 IIHF World Junior U20 Championships Pool A * TSN:n artikkeli turnauksesta * Passionhockey.com: IIHF U20 1999 * Hockeyarchives: IIHF U20 1999 * hokej.snt.cz - U20 1999 1999 Luokka:Vuoden 1999 jääkiekko Luokka:Kanadan jääkiekko Luokka:Winnipegin urheilu
Kuu kaakon yllä

Kuu kaakon yllä on Viikatteen kahdeksas studioalbumi, joka julkaistiin 2. syyskuuta 2009. Kuu kaakon yllä on Viikatteen ensimmäinen albumi, jolla yhtye käyttää ulkopuolista tuottajaa. Levyn on tuottanut Miitri Aaltonen, joka vastaa myös albumin äänityksestä ja miksauksesta. Kappale Aaveissa vainko olet mun julkaistiin myös toukokuussa 2009 ilmestyneellä Kesävainaja-EP:llä. Albumi nousi suoraan Suomen virallisen listan sijalle 1. Albumin ensimmäinen single Viina, terva & hauta julkaistiin 19. elokuuta 2009. Singlellä on mukana albumille sisältymätön cover Eläkeläiset-yhtyeen kappaleesta Humppalaki, joka puolestaan on cover-versio Judas Priestin kappaleesta Breaking the Law. Single julkaistiin ainoastaan 7" vinyylinä ja sitä painettiin 700 kappaletta. Toinen single Kuu kaakon yllä julkaistiin 10. joulukuuta 2009. Single sisältää lyhennetyn "Härski Hartikainen -radio edit"-version Kuu kaakon yllä -kappaleesta, sekä coverin Eläkeläisten kappaleesta Olkoon humppa, joka on alun perin Eläkeläisten versio AC/DC:n kappaleesta Let There Be Rock. Single julkaistiin edeltäjänsä tavoin 7" vinyylinä ja sitä painettiin 1000 kappaletta. == Kappaleet == Kaikki sävellykset ja sanoitukset Kaarle Viikate. Sovitukset Viikate ja Miitri Aaltonen. Jousisovitukset Ervo Viikate. # # # # # # # # # # == Singlet == Viina, terva & hauta # # Julkaistu 19. elokuuta 2009. Kuu kaakon yllä # # Julkaistu 10. joulukuuta 2009. == Kokoonpano == === Yhtye === * Arvo Viikate – kitarat * Ervo Viikate – basso, taustalaulu, koskettimet * Kaarle Viikate – laulu, kitarat, polkuharmoni * Simeoni Viikate – lyömäsoittimet === Vierailevat muusikot === * Miitri Aaltonen – taustalaulut, sekvensseri, kitara * Olga Pravdina – alttoviulu * Nerses Kostandian – sello * Kouvostoliiton Punasilmäarmeijan kuoro – taustalaulu kappaleissa 4 ja 6 == Arvostelut == * Desibeli.net: http://www.desibeli.net/arvostelu/4224 Desibeli.net: Levyarvio] * Imperiumi.net: Imperiumi.net: Levyarvio * Inferno: * Nyt.fi: * Rumba: * Soundi: Metropoli: Viikate julkaisee uuden albuminsa huomenna == Lähteet == * viikate.com === Viitteet === == Aiheesta muualla == * * Luokka:Viikatteen albumit Luokka:Vuoden 2009 albumit Luokka:Miitri Aaltosen tuottamat albumit
Andy Murray (jääkiekkovalmentaja)

Andy Murray (s. 3. maaliskuuta 1951 Gladstone, Manitoba) on kanadalainen jääkiekkovalmentaja. Hän on valmentanut NHL:ssä Los Angeles Kingsiä (1999–2006) ja St. Louis Bluesia (2006–2010). Hän on valmentanut Kanadan jääkiekkomaajoukkueen kolme kertaa kultamitaleille (1997, 2003 ja 2007). ==Lähteet== *Andy Murray EliteProspects-sivustolla * Luokka:Kanadalaiset jääkiekkovalmentajat Luokka:Vuonna 1951 syntyneet Luokka:Elävät henkilöt